laion/Wikipedia-Exotic huggingface dataset:
מיגלזה

אגם מיגלזה (ידוע גם בשם Großer Müggelsee, "האגם הגדול") הוא אגם טבעי בפרברים המזרחיים של ברלין, עיר הבירה של גרמניה. זהו האגם הגדול מבין אגמי ברלין לפי שטח, עם שטח של 7.4 קילומטרים רבועים (2.9 מילים רבועים), אורך של 4.3 קילומטרים (2.7 מיל). האגם נמצא ברובע טרפטו-קפניק בברלין. האגם עצמו הוא בעומק 8 מטרים (26 רגל) בנקודה העמוקה ביותר שלו. בקצה הדרומי שלו יש גבעות הנקראות 'Müggelberge', שגובהן 115 מטרים (377 רגל); הם נוצרו במהלך הפליסטוקן (כשקע קרחוני, שנותר בקרחון ווייכסלי). על מה שמכונה 'קלינר מיגלברג', נבנה ה-'Müggelturm' (מגדל) המתוייר והפופולרי, הראשון ב-1889 (נהרס בשריפה ב-1958), והנוכחי ב-1960/61. מהמגדל נשקפים נופים נרחבים של האגם והיערות על רקע קו הרקיע של ברלין. נהר השפרה זורם לתוך האגם דרך ה-Kleiner Müggelsee הקטן יותר, ששטחו רק 0.16 קילומטרים רבועים (0.062 מילים רבועים). מפעל המים של פרידריכסהגן על הגדה הצפונית של ה-Müggelsee שואב את רוב מימיו מהאגם. ישנם גם בארות עמוקים רבים הממוקמים בסמוך לגדות, והם מוזנים בעיקר מהאגם וחלק קטן מהם ממי התהום. השימושים הראשונים במרכיב המילה "Müggel" הם, לפי גרהרד שלימפרט ב"Codex diplomaticus Brandenburgensis", ב-1394 כ"den Tyns in der Miggel" וב-1487 כ"von der Miggelseh". האטימולוגיה נותרה לא ברורה. הנגזרת המסורתית ממוגילה סלאבית נפוצה = "קבר, גבעת קבר, גבעת אדמה" נדחתה על ידי שלימפרט כלא עמידה. מקור פרה-סלאבוני, גרמני משורש פרוטו-הודו-אירופי סביר יותר: migh-, mighla = "ערפל, ענן": בהולנדית miggelen = "טפטוף". ניתוחים אומרים כי החלק "היים" של המילה מקורו בסביבות 1750 על ידי מתיישבים מהפאלץ ממולדתם אודרנהיים, לפי שלימפרט. בדצמבר 2013, אגם על הירח טיטאן של שבתאי נקרא רשמית על שם אגם Müggelsee על ידי האיגוד האסטרונומי הבינלאומי. אגם זה מורכב ממתאן נוזלי ואתאן, והוא ממוקם ב-84°26 N ו-203°30 W על ירח טיטאן. מדיה וקבצים בנושא מיגלזה בוויקישיתוף "Müggelberge". Koepenick.net (בגרמנית). נבדק ב-15 במאי 2019. {{cite web}}: (עזרה) "Der Müggelturm in den Müggelbergen". Koepenick.net (בגרמנית). נבדק ב-15 במאי 2019. {{cite web}}: (עזרה) Flatau, Sabine (26 בינואר 2004). "Neuer Anlauf zu Sanierung: Verein will Müggelturm retten". Die Welt. נבדק ב-15 במאי 2019. {{cite news}}: (עזרה) "Der Große Müggelsee". Leibniz-Institut für Gewässerökologie und Binnenfischerei (בגרמנית). נבדק ב-15 במאי 2019. {{cite web}}: (עזרה) International Astronomical Union (WGPSN) Coustenis, A.; Taylor, F. W. (21 ביולי 2008). Titan: Exploring an Earthlike World. World Scientific. pp. 154–155. ISBN 978-981-281-161-5. {{cite book}}: (עזרה)
אליו אדם

אליו יאו אדם (באנגלית: Aliyu Yau Adam; נולד ב-7 במאי 2000 בג'וס שבניגריה) הוא כדורגלן ניגרי המשחק בעמדת הקשר בקבוצת בני יהודה מהליגה הלאומית, כמושאל מספרטקס יורמלה. אדם החל את הקריירה המקצוענית שלו בספרטקס יורמלה מליגת העל הלטבית. בסך הכל ערך 25 הופעות ליגה במדי המועדון בעונות 2019 ו-2020, בהן ערך 25 הופעות ליגה והבקיע שני שערים. בעונת 2020/2021 הושאל אדם לספינטול גאורגה מליגת העל המולדובית. הוא זכה עם המועדון בגביע מולדובה ובסופר קאפ המולדובי. בסך הכל ערך 22 הופעות ליגה במדי המועדון, בהן הבקיע שני שערים. ב-6 באוגוסט 2021 הושאל אדם למשך עונה אחת להפועל עכו מהליגה הלאומית. ב-30 באוגוסט ערך את הופעת הבכורה שלו במדי המועדון, בהפסד 0–1 להפועל כפר סבא במסגרת המחזור הראשון בליגה לעונת 2021/2022. ב-15 באוקטובר הבקיע את שערו היחיד במדי המועדון, בניצחון 0–3 על הפועל ניר רמת השרון במסגרת המחזור השמיני בליגה. בסך הכל ערך אדם 36 הופעות ליגה במשך תקופת ההשאלה. ב-1 ביולי 2022 הושאל עד תום העונה לבני יהודה תל אביב. בקיץ 2023 חתם באל אהלי טריפולי מליגת העל הלובית. אדם היה חלק מסגל נבחרת ניגריה עד גיל 23 בטורניר גביע אפריקה לאומות עד גיל 23 בשנת 2019, וערך שתי הופעות בטורניר. אליו אדם, באתר Transfermarkt אליו אדם, באתר Soccerway אליו אדם, באתר WorldFootball.net אליו אדם, באתר FootballDatabase.eu ירדן בלחסן, ‏הקשר ההתקפי אליו יאו אדם חתם בהפועל עכו, באתר ONE‏, 6 באוגוסט 2021 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליו אדם".
מרצדס AMG One

מרצדס AMG One (בגרמנית: Mercedes AMG One) היא מכונית-על היברידית פלאג-אין במרכב קופה, בעלת שני מקומות ישיבה, שמיוצרת בייצור מוגבל (275 יחידות) על ידי מרצדס AMG חטיבת הביצועים של מרצדס-בנץ מאוגוסט 2022. היא נחשפה ב-1 ביוני 2022. היא מבוססת על מכונית פורמולה 1 של מרצדס AMG, מרצדס AMG F1 W07 וכוללת את המנוע של המכונית אך עם התאמה בכדי שהיא תהיה חוקית לכביש. בארצות הברית ה-One לא תשווק מכיוון שבשביל שהיא תעמוד בתקנות הרכב של ארצות הברית היא תצטרך לעבור שינויים שיפגעו בביצועים שלה. היא הוצגה לראשונה כמכונית קונספט בתערוכת הרכב הבינלאומית של פרנקפורט ב-12 בספטמבר 2017 עם אותם מפרטים כמו גרסת הייצור ובשם "מרצדס AMG Project One". גרסת הייצור הייתה צפויה להיכנס לייצור בסוף 2018 עם מסירה ללקוחות מ-2019, אך עקב בעיות בהשלמת ההתאמה של מערכת ההנעה לכביש הייצור התעכב והחל באוגוסט 2022. העיצוב החיצוני עוצב בצורה מיוחדת על מנת לשפר את אווירודינמיות, זה כולל כונסי אוויר בצדדים, כונס אוויר בגג וסנפיר שנמתח לאורך חצי מהמכונית בגג. פנים המכונית כוללת הגה פורמולה 1 עם מסכי מידע, אבל עדין ממשיך את המסורת של רכבי מרצדס עם מעטפת עור רך עם תפירה ידנית למושבים. מערכת ההנעה של ה-AMG One מורכבת ממערכת הנעה היברידית פלאג-אין שמקורה במכונית הפורמולה 1 "מרצדס AMG F1 W07", זה כולל חמישה מנועים, מנוע בנזין V6 צילינדרים בנפח 1.6 ליטר טורבו המספק 566 כ"ס בקו אדום של 11,000 סל"ד עם ארבעה מנועים חשמליים שתיים בחלק הקדמי אחד עם מנוע הבנזין מאחור ועוד אחד שמחובר למגדש הטורבו, חמשת המנועים מספקים יחד 1,049 כ"ס ומומנט מרבי של 142.85 קג"מ. תיבת הילוכים רובוטית בעלת שמונה הילוכים והנעה כפולה. נתון התאוצה מ-0 ל-100 קמ"ש עומד על 2.9 שניות ומ-0 עד 200 קמ"ש בתוך 7.0 שניות, המהירות המרבית עומדת על 350 קמ"ש. סוללת ליתיום-יון בקיבולת 8.4 קוט"ש המאפשרת טווח נסיעה חשמלי של 18 ק"מ. צריכת הדלק המשולבת עומדת על 11.5 ק"מ לליטר. פליטת הפחמן דו-חמצני עומדת על 198 גרם לק"מ. דגם האב טיפוס מבט קדמי דגם האב טיפוס מבט אחורי היא מכונית הכיסוי של משחק הווידאו מרוצים Forza Horizon 5. מדיה וקבצים בנושא מרצדס AMG One בוויקישיתוף אתר האינטרנט הרשמי של מרצדס AMG One (באנגלית) 2023 Mercedes-AMG One Debuts: F1 Powered With 1,049 HP, Goes 219 MPH, Motor1.com (באנגלית) World première of the Mercedes-AMG Project ONE show car: Mercedes-AMG brings Formula 1 technology to the road, marsMediaSite (באנגלית) Mercedes-AMG One Not Coming To The US As Regulations Would Hurt Performance, Motor1.com (באנגלית) cartube, פורמולה 1 חוקית לכביש: מרצדס AMG Project ONE, באתר cartube Mercedes-AMG One Production Starts, Assembly Is Done By Hand, Motor1.com (באנגלית) Mercedes-AMG One (2022): Das Formel-1-Hypercar ist fertig, Motor1.com (בגרמנית) Mercedes-AMG One, ecco l'hypercar da 1.063 CV nata dalla Formula 1, Motor1.com (באיטלקית) This is the really very final production version of the 1,000bhp+ Mercedes-AMG One, Top Gear, ‏2022-05-31 (באנגלית)
ג'אקומו מאטיאוטי

ג'אקומו מאטיאוטי (באיטלקית Giacomo Matteotti;‏ 22 במאי 1885 – 10 ביוני 1924) היה מנהיג סוציאליסטי איטלקי. נרצח בידי הפשיסטים בראשית תקופת שלטונם. ג'אקומו מאטֵיאוטי היה מנהיג המפלגה הסוציאליסטית המאוחדת בבית הנבחרים האיטלקי ומתנגד חריף של בניטו מוסוליני והמפלגה הפשיסטית. ב-30 במאי 1924 נשא מאטיאוטי נאום נלהב ברומא נגד השלטון הפשיסטי, וטען כי הבחירות של 1924 היו מעשה הונאה וכי הפשיסטים זכו בהן באמצעות שימוש באלימות ושחיתות. ב-10 ביוני מטיאוטי נעלם. שכניו לרחוב הבחינו כי נערך מעקב על ביתו לפני היעלמו ובמיוחד הזכירו מכונית לנצ'ה שחנתה ברחוב, שלא הייתה שייכת לאיש מדיירי הרחוב. אחד השכנים, אשר רשם את מספר הרישוי של המכונית, מסר אותו למשטרה שאיתרה את המכונית ומצאה בה כתמי דם במושב האחורי. מוסוליני שטרם התבסס בשלטונו המוחלט, נאלץ להורות למשטרה לעצור את שלושת האנשים שנחשדו בעיני המשטרה, כתוצאה מחקירותיה, כמוערבים בהיעלמותו של מטיאוטי. ב-18 באוגוסט נמצאה גופתו של מאטיאוטי בקבר רדוד מחוץ לרומא. שלושת החשודים שהיו בידי המשטרה בקשר להעלמו הועמדו לדין באשמת רצח, אולם בית המשפט זיכה שניים מהם ודן את השלישי לתקופת מאסר קצרה. מעשה הרצח, שהיה ללא ספק מעשה ידיהם של הפשיסטים, עורר גל הפגנות אנטי-פשיסטיות וזעזע את שלטונו של מוסוליני, משטרם התבסס סופית באותה עת, וכמעט גרם לנפילת השלטון הפשיסטי, אולם מוסוליני הצליח להתגבר על גל ההפגנות והמחאות ויצא ממשבר זה כששלטונו מחוזק יותר. מדיה וקבצים בנושא ג'אקומו מאטיאוטי בוויקישיתוף ג'אקומו מאטיאוטי, באתר אנציקלופדיה בריטניקה (באנגלית) ג'אקומו מאטיאוטי, באתר "Find a Grave" (באנגלית) ג'קומו מטאוטי (1885-1924), דף שער בספרייה הלאומית Maurizio Degl’Innocenti, Matteotti, l’uomo e il politico, in Fondazione Giacomo Matteotti-Fondazione di studi storici Filippo Turati, Matteotti 100 nelle scuole, 2022, p. 32.
יהושע עמיר

יהושע עמיר (נולד בשם: Hermann Falk Neumark; ‏1911–2002) היה רב קונסרבטיבי, היסטוריון ומתרגם ישראלי ממוצא גרמני. עיקר מחקרו עסק בהגות היהודית מול דתות העולם בעת העתיקה ובתקופה המודרנית. תרגם רבים מספרי הפילוסופיה היהודית לעברית ובתוכם - ספריהם של מרטין בובר ופרנץ רוזנצוויג. יהושע עמיר נולד בשם צבי יהושע נוימרק (או בשמו הלועזי הרמן פלק) כבן שני מתוך ארבעה ילדים לרב מנחם נוימרק ואשתו. מוצא המשפחה היה בפוזנן. אימו נפטרה עת מלאו לו 13 והוא גדל יתום מאם. בשנת 1930 החל ללמוד לימודים קלאסיים באוניברסיטה של בון ושנה לאחר מכן החל ללמוד בבית המדרש הליברלי לחכמת ישראל בברלין. הוא הושפע בשנים אלה מליאו בק ומיוליוס גוטמן. בשנת 1937, לאחר מספר שנים באוניברסיטת וירצבורג, הוא הגיש את עבודת הדוקטורט שלו על יצירתו של פילון האלכסנדרוני, זמן קצר לפני הגבלות הנאצים על יהודים באקדמיה. הוא חזר לברלין וקיבל היתר הוראה ורישיון עלייה לארץ ישראל. פרידתו מן הקהילה הסתכמה בדרשה שהוא נושא בבית הכנסת בקלן, לפני שהקהילה, כולל אביו, נשלחת למחנה טרזנישטט. עמיר הגיע לארץ ישראל ערב פרוץ מלחמת העולם השנייה. בעשר השנים הבאות הוא עבד במשרות הוראה זמניות, שיעורים פרטיים, עבודות ארכיון, תרגום ועריכה. תוך כדי כך הוא המשיך ללמוד באוניברסיטה העברית. באותה תקופה עמיר גם התנדב לצבא הבריטי ולאחר מכן עבר לפעול בארגון ההגנה. הוא נפצע במהלך פעילותו. בשנות המדינה הראשונות עסק עמיר בהוראת עברית, היה חבר בסגל ההוראה של אולפן העברית הראשון. הוא לקח חלק בפעילות הקהילתית של "אמת ואמונה", קהילה קונסרבטיבית. בשנות השישים, כאשר הוא כבר בשנות החמישים לחייו, החל יהושע עמיר ללמוד באוניברסיטת תל אביב בחוג לפילוסופיה ובחוג ללימודים קלאסיים. יהושע עמיר הוא אביו של יהוידע עמיר. כתבי פילון האלכסנדרוני (תורגם מיוונית) כוכב הגאולה, פרנץ רוזנצוויג (תורגם מגרמנית) - המקור בגרמנית הוא פרי עבודתה של ד"ר רחל פרוינד, בוגרת אוניברסיטת בדרנגפורט ואוניברסיטת " פרידריך וילהלם" שבברסלאו, שבשנת 1932 הגישה עבודה על הפילוסופיה הקיומית של פרנץ רוזנצוויג עליה קבלה תואר דוקטור בפילוסופיה. העבודה יצאה כספר בשנת 1933. [התזה המקורית מצויה בארכיון לאו בק בירושלים]. פרופ' פול מנדס פלור באוניברסיטת שיקגו תרגם ב-1959 את ספרה של פרוינד לאנגלית. התרגום לעברית נעשה מגרמנית שנעשה על ידי יהושע עמיר יצא לאור תחת הכותרת: הפילוסופיה הקיומית של פראנץ רוזנצוייג : לנתוחו של "כוכב הגאולה". על תרגומו זה, זכה בפרס טשרניחובסקי לתרגום בשנת 1972. ישראל נוימארק, יהושע עמיר - קוים ביוגרפיים, דעת, באתר JSTOR יהושע עמיר, דף שער בספרייה הלאומית יהושע עמיר, חתן פרס טשרניחובסקי לתרגומי־מדע, על המשמר, 28 בינואר 1972.
מרכז רוסיה

אזור מרכז רוסיה (ברוסית: Средняя полоса России) הוא שמו של אזור היסטורי השוכן בגבול המערבי של רוסיה. אין למונח הגדרה רשמית מוגדרת ומוסכמת, ולכן במקורות שונים המונח עשוי להתייחס לטריטוריות גאוגרפיות שונות. עם זאת, המונח נמצא בשימוש נרחב בחיי היומיום, במדיה וכמו גם בספרות מדעית ואנציקלופדית. אזור מרכז רוסיה הוא האזור העשיר ביותר ברוסיה. אזור זה מכיל כ-20% מאוכלוסיית רוסיה, ומשחק את התפקיד הראשי בכלכלה ובפוליטיקה של רוסיה. באזור זה נמצא בין היתר המטרופולין העצום של מוסקבה. המחוז הפדרלי המרכזי מחוזות פדרליים של רוסיה חלוקה מנהלית-טריטוריאלית של רוסיה ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יובל שדה

יובל שדה (נולד ב-10 במאי 2000) הוא כדורגלן המשחק בעמדת הקשר האחורי במכבי נתניה מליגת העל ובנבחרת הצעירה של ישראל עד גיל 21. שדה נולד בהרצליה. גדל במחלקות הילדים של מכבי הרצליה, ועבר למחלקות הנוער של הפועל ניר רמת השרון. ב-23 באוגוסט 2018 ערך את הופעת הבכורה שלו במדי הקבוצה הבוגרת, ששיחקה בליגה הלאומית, כשעלה כמחליף בדקה ה-90 בתיקו 1–1 עם הפועל נוף הגליל. ביולי 2019 נמכר למכבי נתניה. הוא ערך את הופעת הבכורה שלו ב-26 באוקטובר 2019, בהפסד קבוצתו 2–4 למ.ס. אשדוד במסגרת ליגת העל, אך לא קיבל קרדיט מהמאמן סלובודאן דראפיץ' ולא שיחק שוב במהלך העונה. בחלון ההעברות של ינואר 2020 הושאל עד לתום העונה לקבוצתו הקודמת, הפועל ניר רמת השרון. בקיץ 2020 שב למכבי נתניה, והחל לקבל יותר קרדיט מהמאמן ריימונד אטפלד. ב-3 במרץ 2021 כבש את שערו הראשון בקריירת הבוגרים, בתיקו 1–1 עם מכבי פתח תקווה. במשחק הבא, ששוחק ב-6 במרץ, כבש את שער הניצחון בניצחון קבוצתו 1–0 על בני יהודה תל אביב. בעבר שיחק בנבחרת הנוער של ישראל עד גיל 19. כיום הוא חלק מסגל נבחרת ישראל הצעירה עד גיל 21. שדה הוא בעל דרכון רומני. יובל שדה, באתר ההתאחדות לכדורגל בישראל יובל שדה, באתר Transfermarkt יובל שדה, באתר Soccerway יובל שדה, באתר WorldFootball.net יובל שדה, באתר FootballDatabase.eu ערן גולן, יובל שדה לוקח אחריות ולא מאשים את מכבי נתניה: "מבין למה לא נתנו לי צ'אנס", באתר mynet‏ נתניה, 24 בינואר 2020 Yuval Sade, worldfootball.net (באנגלית)
מרכז אוקראינה

אזור מרכז אוקראינה (באוקראינית: Центральна Україна) מתייחס לחלק המרכזי של אוקראינה, אשר כולל בין היתר את בירת המדינה קייב ואת האזורים שגובלים בנהר הדנייפר. אזור מרכז אוקראינה הוא המרכז הפוליטי, הכלכלי, ומרכז התרבות של אוקראינה. בנושאים פוליטיים, הלאומיות הרוסית והתנועות הבדלניות אינן מושרשות באזור זה כמו באזורים המזרחיים של אוקראינה. האזור הוא המעוז העיקרי של מפלגות פוליטיות פרו-אירופיות כמו נאשה אוקראינה והאיחוד הכל-אוקראיני "מולדת". הענף הכלכלי העיקרי של אזור מרכז אוקראינה הוא ענף החקלאות. חלוקה מנהלית של אוקראינה מערב אוקראינה מזרח אוקראינה דרום אוקראינה ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
עונת 1962/1963 בליגת המשנה ההולנדית

עונת 1962/1963 בליגת המשנה ההולנדית הייתה העונה השביעית של ליגת המשנה ההולנדית, שהיא הליגה ההולנדית השנייה, והראשונה במתוכנת זו. בסיום עונה זו, גו אהד איגלס וDWS אמסטרדם העפילו לליגה הראשונה וראפיד רודה ולימבורגיה נשרו לליגה השלישית. על ניצחון הוענקו 2 נקודות ועל תיקו נקודה בודדת. הליגה כללה 16 קבוצות, 12 ששיחקו בעונה הקודמת בליגה, אליהן הצטרפו היורדות מהליגה הראשונה ראפיד רודה, פנלו 03 וDWS אמסטרדם והעולה מהליגה השלישית פלוקס. ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הקבוצות במקומות 1 ו-2 העפילו לליגה הראשונה והקבוצות במקומות 15 ו-16 נשרו לליגה השלישית.
אליה בנדטיני

אליה בנדטיני (באנגלית: Elia Benedettini; נולד ב-22 ביוני 1995) הוא כדורגלן סן מרינזי המשחק בעמדת השוער בצ'זנה ובנבחרת סן מרינו. בנדטיני הוא אחיינו של השוער פיירלואיג'י בנדטיני ובן-דודו של השוער סימון בנדטיני. הוא החל את הקריירה שלו בסן מרינו קלצ'יו מהסרייה ג', וערך את הופעתו היחידה במועדון כשעלה ב-5 במאי 2013 במשחק נגד קרמונזה, כשהחליף בדקה השנייה את השוער הראשון, שהורחק, והיה שותף להפסד קבוצתו 1–6. ב-21 ביולי 2013 עבר לצ'זנה. ביולי 2014 עבר לפיאנזה מהסרייה ד'. ביולי 2016 עבר לנוברה מהסרייה ב'. הופעתו היחידה במועדון הייתה ב-24 בדצמבר 2016, בהפסד קבוצתו 1–4 לווירטוס אנטלה. הוא שוחרר מהקבוצה ב-9 באוקטובר 2020. ב-14 בינואר 2021 שב לצ'זנה. בנדטיני שיחק בכל הנבחרות הצעירות של סן מרינו, וב-27 ביוני 2015 ערך את הופעת הבכורה שלו בנבחרת הבוגרת, בהפסד 0–6 לסלובניה במסגרת מוקדמות יורו 2016. אליה בנדטיני, ברשת החברתית אינסטגרם אליה בנדטיני, באתר Transfermarkt אליה בנדטיני, באתר Soccerway אליה בנדטיני, באתר WorldFootball.net אליה בנדטיני, באתר National Football Teams אליה בנדטיני, באתר FootballDatabase.eu San Marino Calcio vs. Cremonese - 5 May 2013 - Soccerway, int.soccerway.com Elia Benedettini, il "guardiano" di San Marino - Toscana News, ‏2017-05-29 (ב־) Virtus Entella vs. Novara - 24 December 2016 - Soccerway, int.soccerway.com TUTTI I TRASFERIMENTI DI QUESTA SESSIONE DI MERCATO, Novara Calcio, ‏2020-10-09 (ב־) Tesserato il portiere Elia Benedettini, Cesena FC - Sito ufficiale (באיטלקית) UEFA.com, Slovenia set new record win against San Marino | European Qualifiers, UEFA.com, ‏2015-03-27 (באנגלית)
תאיר איפרגן

תאיר (רביבו) איפרגן (נולדה ב-5 באוקטובר 1979) שימשה מנכ״לית משרד העבודה בפועל. לפני כן הייתה מנכ״לית זרוע העבודה. איפרגן נולדה וגדלה ברמלה. במהלך שירותה הצבאי שירתה כמפקדת פלוגת טירונים (מ"פ). בשנת 2006 סיימה תואר ראשון במדע המדינה ויחסים בינלאומיים באוניברסיטה העברית בירושלים, ובשנת 2010 סיימה תואר שני במדיניות ציבורית באוניברסיטת תל אביב. את דרכה במגזר הציבורי החלה כבוגרת התכנית "עתידים למגזר הציבורי" (בהמשך:"צוערים לשירות המדינה"), והתמחתה במהלך לימודיה בשנת 2004 במשרד ראש הממשלה, אצל היועץ הכלכלי לראש הממשלה. בשנת 2005 התמחתה במשרד הביטחון, באגף הביטחוני-מדיני, בביצוע ניתוחים אסטרטגיים ובליווי קשרי חוץ ביטחוניים. לאחר סיום התואר הראשון ניהלה פרויקטים במטה לפיתוח הנגב והגליל ולאחר מכן, בשנים 2009–2016, שימשה ראש מטה מנכ"ל משרד הכלכלה והתעשייה. בשנת 2014 שימשה ממלאת מקום סמנכ"ל למינהל ומשאבי אנוש במשרד הכלכלה והתעשייה. בשנת 2016 החלה לנהל את המכון הממשלתי להשכלה טכנולוגית (מה"ט) במשרד העבודה הרווחה והשירותים החברתיים, והצטרפה כעמיתה וחברת רשת בתוכנית "עמיתי מעוז". בשנת 2021 מינה אותה שר העבודה והרווחה, איציק שמולי, לממונה על זרוע העבודה כממלאת מקום, ובתחילת 2022 מונתה למנכ"לית זרוע העבודה, לאחר ששרת הכלכלה והתעשייה, אורנה ברביבאי קיבלה את המלצת ועדת האיתור בנושא. איפרגן שימשה במהלך השנים כחברה בדירקטוריונים שונים דוגמת המועצה לקידום נשים במדע ובטכנולוגיה, מועצת ההנדסאים והטכנאים המוסמכים, המוסד לבטיחות ולגיהות ועוד. נבחרה על ידי TheMarker לאחת מתוך 100 המשפיעים של ישראל לשנת 2021 ובשנת 2023 לאחת מ-50 הנשים המשפיעות של גלובס. בשנת 2023 סיימה את תפקידה כמנכל"ית משרד העבודה. איפרגן מתגוררת במזכרת בתיה. נשואה לעו"ד יהודה איפרגן ואם לשלוש בנות. נתנאל גאמס, "אני לא שולחת וואטסאפ לעובדים ב-6 בבוקר. בסוף, אנחנו לא מנתחי מוח", באתר TheMarker‏, 16 באוקטובר 2022 - ראיון עם תאיר איפרגן תאיר איפרגן מונתה לראש זרוע העבודה במשרד הכלכלה באתר MSN אלה לוי-וינריב, ‏"רוצים להעביר את חישוב השעות מיומי לחודשי": ראיון עם האישה שאמורה להציל את שוק העבודה, באתר גלובס, 5 בפברואר 2022 שחר אילן, הממונה על העבודה: "העיר החרדית בנגב תהפוך לכיס עוני", באתר כלכליסט, 17 במרץ 2022 טלי חרותי-סובר, תאיר איפרגן במקום ה-54 בדירוג 100 המשפיעים, באתר TheMarker לוי-וינריב, אלה (2021-12-14). "האישה החזקה בשוק העבודה בישראל". Globes. נבדק ב-2024-01-12.
In a Heartbeat

In a Heartbeat הוא סרט קצר בהנפשה ממוחשבת משנת 2017 שהופק על ידי מכללת רינגלינג לאמנות ועיצוב (אנ'). הסרט הקצר נכתב ובוים על ידי אסטבן בראבו ובת' דייוויד. מימון הסרט הגיעו מתרומות בסך של 14,191 דולר אמריקאי מהאתר למימון המונים, Kickstarter. הסרט הקצר עוסק בנער הומוסקסואלי בארון, שרווין, שהתאהב בילד אחר, ג'ונתן, ולבו חפץ להיות איתו. הסרט הקצר זכה לשבחים רבים בפלטפורמות שונות והיה מועמד בפרס אוסקר בקטגוריית הסרט המונפש הקצר הטוב ביותר. ההפקה על הקצר החלה בינואר 2016, כאשר אסטבן בראבו ובת' דייוויד החלו לעבוד על התזה הבכירה שלהם במכללת רינגלינג לאמנות ועיצוב. הפיצ'ר הראשוני כלל ילד וילדה, אך ברגע האחרון הם החליטו לשנות ל-2 ילדים, על מנת לגרום לסיפור להיות "יותר אישי". הם פתחו עמוד Kickstarter בנובמבר 2016, כדי להשלים את הסרט והרוויחו די והותר מהסכום המבוקש. הטריילר לסרט הקצר יצא ב-17 במאי 2017. הסרט הקצר יצא לאקרנים ב-31 ביולי 2017. הסרט הקצר זכה לשבחים אוניברסליים באופן גורף על ההנפשה, המסר החיובי והתהודה הרגשית שלו. הסרט הקצר זכה לצפייה רחבה ביוטיוב, עם למעלה מ-47 מיליון צפיות. סרטוני תגובה פורסמו על ידי האחים פיין, אלן דג'נרס וקונור פרנטה (אנ'). מאוחר יותר, הסרט הקצר נבחר לסרטון התשיעי הנצפה ביותר ברשימת עשרת הסרטונים הנצפים ביותר ביוטיוב לשנת 2017. מאז השקתו, הסרט הקצר זכה בפרסים רבים והוצג במספר רב של אירועי להט"ב ופסטיבלי קולנוע. הוא הגיע למועמדת בפרס אוסקר בקטגוריית הסרט המונפש הקצר הטוב ביותר. הסרט גם הופיע ב-The Animation Showcase (אנ'). "In a Heartbeat", במסד הנתונים הקולנועיים IMDb (באנגלית) "In a Heartbeat", במסד הנתונים הקולנועיים KinoPoisk (ברוסית) In a Heartbeat, סרטון באתר יוטיוב Bui, Hoai-Tran (2 באוגוסט 2017). "LGBT Animated Short 'In A Heartbeat' is a Tender Love Story That Could Rival Pixar Shorts". Film/. ארכיון מ-2021-01-17. נבדק ב-5 באוגוסט 2017. {{cite web}}: (עזרה) Caron, Christina (4 באוגוסט 2017). "YouTube Falls Hard for 'In a Heartbeat,' a Boy-Meets-Boy Story". The New York Times. ארכיון מ-2020-11-11. נבדק ב-5 באוגוסט 2017. {{cite web}}: (עזרה) Nevins, Jake (4 באוגוסט 2017). "In a Heartbeat: the story behind the animated gay love short that's gone viral". The Guardian. ארכיון מ-2020-11-12. נבדק ב-5 באוגוסט 2017. {{cite web}}: (עזרה) Pant, Priyanka (4 באוגוסט 2017). "'In A Heartbeat': Over 14 Million Views For This Animated Short Film". NDTV. ארכיון מ-2020-11-26. נבדק ב-5 באוגוסט 2017. {{cite web}}: (עזרה) Allocca, Kevin (6 בדצמבר 2017). "It's time for #YouTubeRewind: Celebrating what you watched, shared, and created in 2017". Official YouTube Blog. ארכיון מ-2020-07-26. נבדק ב-8 באוקטובר 2018. {{cite web}}: (עזרה) "In a Heartbeat: 5 Fast Facts You Need to Know". ארכיון מ-2020-11-12. נבדק ב-10 באוגוסט 2017. {{cite web}}: (עזרה) 陳朗 (4 בדצמבר 2017). "Best Animated Short: Best Animated Short 2017 – The Shortlist". ארכיון מ-2022-04-08. נבדק ב-2022-06-01. {{cite web}}: (עזרה) Tapley, Kristopher (2017-12-04). "Film Academy Announces 10 Animated Shorts Advancing in Oscar Race". Variety (באנגלית אמריקאית). ארכיון מ-2017-12-04. נבדק ב-2017-12-05. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "In a Heartbeat".
וסטסייד (מחוז לוס אנג'לס)

וסטסייד (באנגלית: Westside) הוא האזור האמיד ביותר של מחוז לוס אנג'לס שבמדינת קליפורניה. אין למונח הגדרה רשמית מוגדרת ומוסכמת, ולכן במקורות שונים המונח עשוי להתייחס לטריטוריות גאוגרפיות שונות. עם זאת, לפי אחת מההגדרות הנפוצות יותר, אזור זה נמצא בצד המערבי של אגן לוס אנג'לס מדרום להרי סנטה מוניקה, משתרע על פני 262 קמ"ר, וכולל הן את השכונות המערביות של העיר לוס אנג'לס, וכמו גם יישובים לא מאוגדים, ואת הערים בוורלי הילס, וסט הוליווד, קולבר סיטי, סנטה מוניקה, ומליבו. על פי פרויקט המיפוי של עיתון הלוס אנג'לס טיימס אזור וסטסייד כולל את כל השכונות שלהלן: בוורלי הילס קולבר סיטי (אנ') מאליבו סנטה מוניקה וסט הוליווד (אנ') לאדרה הייטס (אנ') מרינה דל ריי (אנ') לפי מפקד האוכלוסין של שנת 2000 אזור וסטסייד (לפי ההגדרה של פרויקט המיפוי של עיתון הלוס אנג'לס טיימס) מנתה 529,427 תושבים. בשנת 2000 האוכלוסייה הלבנה הלא היספנית של אזור זה היוותה כ-63% מכלל אוכלוסיית אזור זה. Mapping L.A.: Regions. The Westside. Los Angeles Times, Mapping L.A. ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
Baby (שיר של צ'ארלי XCX)

"Baby" (בעברית: "מותק") הוא סינגל שהוקלט על ידי הזמרת-יוצרת הבריטית צ'ארלי XCX. הוא יצא לאור ב-1 במרץ 2022, על ידי חברות התקליטים אסיילום רקורדס ווורנר מיוזיק גרופ, כסינגל הרביעי מתוך אלבום האולפן של XCX,‏ Crash.‏ "Baby" היא רצועת פוסט-דיסקו, דאנס-פופ ופאנק-פופ, שמאופיינת בצליליה שלה המוזיקה המזוהה עם שנות ה-80. בריאיון לחברת אפל מיוזיק הצהירה XCX כי "Baby" נמנית בין הרצועות הראשונות שהיא ומפיקיה החליטו להכניס לאלבום. צ'ארלי הכריזה באופן רשמי על הכללת השיר ב-Crash ב-4 בנובמבר 2021, כשהשמיעה קטע קצר ממנו בשידור חי בחשבון הטיקטוק שלה. ב-19 בדצמבר, בעקבות ביטול הופעתה ב-SNL ועליית המקרים המאומתים של וריאנט אומיקרון של נגיף הקורונה, פרסמה קטע נוסף של "Baby" כשהיא רוקדת לצליליו. ב-1 בפברואר 2022, לאחר הוצאת הסינגל "Beg for You", העלתה קטע נוסף מן השיר תחת הכיתוב "I'm thinking this next...". בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10.3 מיליון השמעות. הווידאו קליפ הרשמי של השיר פורסם ב-2 במרץ 2022, בו XCX רוקדת עם זוג רקדנים נוספים. הכוריאוגרף של הווידאו היה נתן קים. נכון למאי 2022 עומד מונה הצפיות של הקליפ על למעלה מ-1.9 מיליון צפיות. "Baby". Tidal. 1 במרץ 2022. נבדק ב-4 במרץ 2022. {{cite web}}: (עזרה) "Charli XCX releases new track 'Baby' ahead of album Crash". The Independent (באנגלית). 2022-03-02. נבדק ב-2022-03-07. "Charli XCX Aims For The Carnal With 'Baby'". Clash Magazine (באנגלית). נבדק ב-2022-03-07. Atkinson, Jessie (2022-03-16). "Album Review: Charli XCX – Crash". Gigwise. נבדק ב-2022-03-16. Bell, Kaelen (17 במרץ 2022). "Charli XCX Makes a Messy, Exciting 'CRASH' into Her Own Legacy". Exclaim!. נבדק ב-17 במרץ 2022. {{cite web}}: (עזרה) "Charli XCX Releases New Song "Baby": Listen". Stereogum (באנגלית). 2022-03-01. נבדק ב-2022-03-07. "Snippet 1 - Baby ?". Twitter (באנגלית). 5 בנובמבר 2021. נבדק ב-2022-03-07. {{cite web}}: (עזרה) "BABY! 🥵 - 2022 sneak peak…. - Charli's post on instagram". Twitter (באנגלית). נבדק ב-2022-03-07. "i'm thinking this next…". Twitter (באנגלית). 2 בפברואר 2022. נבדק ב-2022-03-07. {{cite web}}: (עזרה) "Watch Charli XCX's Video for New Song "Baby"". Pitchfork (באנגלית אמריקאית). 2022-03-01. נבדק ב-2022-03-07.